  Туспуктэм: Татьяна Пунгина Майя Бывальцева София Хохрякова Удмуртиысь Кун Кенеше депутатъёсты огъя округъя быръёнъёсын 100 процентсэ протоколъёсты эскеризы. Лыдпусъёсты Россиысь Быръёнъёсъя валтӥсь ӧрилэн онлайн-таблояз возьматӥзы. «Единая Россия» партия 51,07 процентсэ (237 сюрс 64) куараосты люказ, КПРФ – 15,56 процентсэ (72 сюрс 212), ЛДПР – 13,64 процентсэ (63 сюрс 319), «Справедливая Россия – за правду» – 6,06 процентсэ (28 сюрс 120), «Партия пенсионеров» – 4,68 процентсэ (21 сюрс 703), «Новые люди» – 4,14 процентсэ (19 сюрс 217), «Зелёная альтернатива» – 1,17 процентсэ (5 сюрс 426), «Родина» – 0,68 процентсэ (3 сюрс 174). Удмуртилэн Кун Кенешаз депутатъёсты но улосвыллы тӧроез быръёнъёслы рос-прос йылпумъянъёсты 14-тӥ куарусёнэ шараялозы. Тодэ вайытом, Удмуртилы тӧроез быръёнъёсын тужгес трос куараос Александр Бречалов люказ. Тегъёс: КунКенеш быръёнъёс Удмуртия  